SAITUALAH DISTRICT SAMPOORNATA ABHIYAN HAWNG,"1120/2024-2025 Dated Saitual the 9th July 2024 (Thawhlehni) : Vawiin khan Central sawrkar (NITI Aayog) hmalakna Aspirational District huam chhunga Block thlan chhuah Ngopa RD Block a thla thum chhung hmalakna tur, Sampoornata Abhiyan chu RD Minister Prof.Lalnilawma'n a hawng. Minister chuan Aspirational Block atana thlan nih chu hmasawnna sum tam tak luhna remchang a nihna zawnah a lawmawm rualin kawng hrang hrang ah hmasawnna tluantling a awm theih nan nasa zawk a hmalakna kalpui a tul thu a sawi a, chumi tur chuan inpekna thuk zawk nen thawhhona tha neih a tul thu a sawi. Minister chuan Sampoornata Abhiyan tihlawhtling turin line department te chu thawhhona leh inlungrualna tha an neih phawt chuan an hmachhawp an hlawhtlin ngei a rin thu sawiin, scheme awmsa hrang hrangte tihlawhtling turin department chak lohna lai indawm kang tawn a, he scheme 'Sampoornata Abhiyan' hian tan lehzualna min pe ngei sel a, midangte entawn tlak (Inspirational Block) kan nih ngei theih nan ṭang rual ang u, tiin kalkhawmte a sawm a ni. Minister chuan ama enkawl lai RD, PHE leh Horticulture Department te pawhin thawhona leh tan hona ṭha (Convergence & Collabortion) nen inelna thianghlimin bul an ṭan mek tih a sawi. Saitual District Bawrhsap Dr.Lalngura Tlau chuan Sampoornata Abhiyan sawi hawnna leh thil tum tlangpui a tarlang a, hmasawnna tehfung hrang hrang hnuai a hmabak la awmte a sawifiah bawk a ni. Sampoornata Abhiyan hnuai ah hian thla 3 chhungin heng tehna chi hrang hrang tih hlawhlin tum a hmalak a ni dawn a, chungte chu :- Hriselna lam kaihhnawih, nu naupai hriselna endik, raipuarin chaw ṭha a dawn dan, BP leh zunthlum kum 30+ test te, Agriculture Deptt hnuaia Soil Health Card siam te leh Self Help Group ten ṭanpuina an dawn dan te chu tehna tlangpui tur a ni. Vawiina Sampoornata Abhiyan hawnna Govt Saitual College Auditorium a nei hi Pu Lallawmawma Addl DC Saitualin a kaihruai a, Pi Jessie Vanlalruati, Under Secretary, Planning Deppt, Dr.B Lalthantluanga,State Programme Manager, National Health Mission,Aizawl,Dr Priscilla C.Ngaihte,Regional Lead for North East States,NITI Aayog,Delhi, Dr.Vanlalfela, Addl Director H&FW Department leh Saitual District leh Ngopa RD Block huam chhunga Sawrkar Deptt hotute leh NGO hruaitute an tel a ni. Attachment Loading attachment...",Dated: 9 th Jul 24 4:03 PM,https://dipr.mizoram.gov.in/post/saitualah-district-sampoornata-abhiyan-hawng